Unė Kaunaitė

Unė Kaunaitė (g. 1991 m. balandžio 26 d. Vilniuje) – rašytoja, visuomenės veikėja.

 Biografija 
2010 m. baigė Vilniaus licėjų. 2010–2014 m. studijavo Šv. Andriaus universitete Škotijoje, suteiktas psichologijos ir socialinės antropologijos bakalauro kvalifikacinis laipsnis. 2015–2016 m. studijavo Kembridžo universitete Didžiojoje Britanijoje, suteiktas Švietimo studijų magistro kvalifikacinis laipsnis.

2014–2015 m. dirbo VšĮ „Investuok Lietuvoje“ projektų vadove programoje „Kurk Lietuvai“, vykdė projektus Švietimo ir mokslo ministerijoje, Nacionalinėje Martyno Mažvydo bibliotekoje ir Vidaus reikalų ministerijoje.http://kurklt.lt/staff/une-kaunaite/ 2016–2020 m. dirbo Ministro Pirmininko Sauliaus Skvernelio patarėja švietimo, mokslo, kultūros ir sporto klausimams.http://www.bns.lt/topic/1912/news/51484731/

U. Kaunaitės romanas „Sudie, rytojau“ išrinktas į Metų knygos rinkimus (paauglių kategorija) 2012 m.http://metuknygosrinkimai.skaitymometai.lt/index.php?-285252556 ir išleistas Brailio raštu.http://lzinios.lt/lzinios/lzinios-lt-rekomenduoja/brailio-rastu-isleista-u-kaunaites-knyga-sudie-rytojau-/172248 2021 m. tapo Lietuvos rašytojų sąjungos nare.https://www.rasytojai.lt/2021-m-kovo-9-d-lrs-valdybos-posedzio-protokolas/

 Kūrybos bruožai 
U. Kaunaitės kūriniuose aiški pilietinė laikysena, jos romanai realistiniai, socialinio pobūdžio.http://www.lrt.lt/naujienos/kalba_vilnius/32/117415  Jos kūriniuose nagrinėjamos Nepriklausomybės kartos problemos: pasirinkimai ir vyresniosios kartos primetama atsakomybė už laisvos šalies kūrimą, emigravusių jaunų žmonių santykis su tėvyne, patyčios, tapatybė ir žmogiškumas.http://www.tekstai.lt/zurnalas-metai/7923-vytautas-varanius-spaudziant-raudona-mygtuka-u-kaunaites-zmones-is-alkapes-http://literaturairmenas.lt/zurnalas/2255-knygu-presas/3603-rasa-mileryte-paskutines-metu-knygos-paaugliams http://rubinaitis.lnb.lt/index.php?3182104650  Jos romanas „Sudie, rytojau“ apibūdinamas kaip „unikalus riboženklis, <...> pasukęs ne tik gana reta problemų prozos, bet ir intelektualesnės paauglių literatūros linkme“,http://rubinaitis.lnb.lt/index.php?4096702779  „keliantis labai originalią ir mūsų paauglių ir jaunimo literatūroje dar netyrinėtą temą“.http://rubinaitis.lnb.lt/index.php?1720698527 

 Bibliografija 

 Sudie, rytojau. Vilnius, Žara, 2011. ISBN 978-9986-34-267-0
 Žmonės iš Alkapės. Vilnius, Žara, 2014. ISBN 978-9986-34-307-3
 Laiškai Elzei. Vilnius, Alma Littera, 2016. ISBN 978-6090-12-394-2
 2084. Vilnius, Lietuvos rašytojų sąjungos leidykla, 2023. ISBN 978-6094-80-354-3

 Šaltiniai 

Kategorija:Lietuvos rašytojai